Aulikki Eerola

Aulikki Saara Lilja Eerola o.s. Antola (s. 1. heinäkuuta 1948 Tuusula) on suomalainen oopperalaulaja, laulutaiteen lehtori, musiikin tohtori. Suomen musiikin historia: Esittävä säveltaide. Matti Huttunen ja muita. Toimitus: Liisa Aroheimo-Marvia, Martti Haapakoski. WSOY 2002

 Perhe 
Aulikki Eerolan isä, rovasti Oskar Antola oli Eurajoen kristillisen kansanopiston johtaja ja Eurajoen yhteiskoulun rehtori. Eerolan äiti Lahja (o.s. Perälä) perusti Antolan perhekuoron 1950-luvulla. Kuoro levytti ”Uudet taivaat ja uusi maa”  –äänilevynUudet taivaat ja uusi maa, Äänilevy. Antolan Perhekuoro, joht. Aulikki Eerola. Pertti Eerola (urut). Karas-Sana 1977. ja lauloi paljon Länsi-Suomen rukoilevaisuuden käyttämiä Siionin virsiä ja Halullisten Sielujen Hengellisiä Lauluja. Musiikin sovittajina ja johtajina olivat Aulikki ja Pertti Eerola. Kuoro esiintyi Varsinais-Suomessa ja Satakunnassa.Haapakoski- Heino- Huttunen-Lampila- Maasalo, Suomen Musiikin historia/Esittävä säveltaide, sivut 31-32. Gummerus, 2002. 
Eerolan puoliso vuodesta 1971 on urkuri, pianisti, kapellimestari Pertti Eerola. Eerolan perheeseen syntyi kolme lasta. Tytär Talvikki Eerola on näyttelijä, tanssija, muusikko.

 Opinnot 
Eurajoen yhteiskoulussa ylioppilastutkinnon 1967 suorittanut Eerola opiskeli Sibelius-Akatemiassa vuodesta 1967. Äänialaltaan sopraano oleva Eerola suoritti seitsemän tutkintoa: kanttori-urkurin, laulunopettajan, kirkkomusiikkiosaston ja solistisen osaston päästötodistustutkinnot sekä lauludiplomin Taru Linnalan ja professori Liisa Linko-Malmion johdolla vuonna 1974 sekä jatko-opintovaiheessa musiikin lisensiaatin (2006) ja musiikin tohtorin (2008) tutkinnot. Wienin Musiikkiakatemiaan (Hochschule für Musik und darstellende Kunst Wien) ja Wienin Konservatorioon Aulikki Eerola siirtyi lukuvuosiksi 1975-77 Itävallan valtion stipendiaattina. Hänen opettajinaan toimivat kamarilaulajatar Hilde Zadek ja professori Erik Werba.Sibelius-Akatemian opettajamatrikkeli. Who is who at the Sibelius-Academy /Teachers. S.23-24. ISSN 1235-5976. Mestarikurssien opettajina hänellä ovat olleet mm. Kim Borg, Rudolf Bautz, Jolanda di Maria Petris ja Gérard Souzay

Jatko-opinnoissa Eerolan aiheena oli  ”Soiva L. Onerva”. Tutkinnon taiteellisiin opin- ja taidonnäytteisiin sisältyivät seuraavat viisi konserttia: ”Runoilijarakkautta”, Lauluja L. Onervan ja Eino Leinon runoihin; ”Onerva, Pariisi ja kuvat”, ”Vaiennettu Runoilija”,  ”Uskonnollinen ja Aatteellinen Onerva” sekä ”Ruhtinas unelmain mailla” - Onerva-lauluja orkesterin ja pianon säestyksellä.

 Työ, kilpailut ja esiintymiset 
Sibelius-Akatemiassa Aulikki Eerola on toiminut laulunopettajana 1982 ja laulutaiteen lehtorina  vuodesta 1983 lähtien. Niin ikään hän on työskennellyt vastuu- ja asiantuntijatehtävissä sekä pedagogina laulun mestarikursseilla Suomen lisäksi myös Wienin (Universität für Musik und darstellende Kunst Wien), Berliinin (Universität der Künste Berlin), Bremenin (Hochschule für Künste Bremen) ja Grazin (Universität für Musik und darstellende Kunst Graz) musiikkiyliopistoissa sekä Yhdysvalloissa Wisconsin-Madison yliopistossa (University of Wisconsin–Madison).    

 Konsertteja, oopperaa 
Ensikonsertin Helsingissä Eerola piti 1975. Hän on esiintynyt lähes kaikissa Johanneksen Kamariorkesterin ja -kuoron konserteissa solistina. Pertti Eerolan kanssa hän on esiintynyt lied-laulajana kotimaan lisäksi Wienissä, useimmissa Keski-Euroopan maissa sekä Yhdysvalloissa, Kanadassa ja Venäjällä sekä Suomessa oratorio- ja orkesterisolistina. 

Oopperadebyyttinsä Aulikki Eerola teki Savonlinnan Oopperajuhlilla 1977 Mozartin Taikahuilun Paminan roolissa. Hän oli kiinnitettynä Savonlinnan Oopperajuhlille 1977-85 ja on vieraillut myös Suomen Kansallisoopperassa. Eerola on esittänyt suomalaista mm. Taneli Kuusiston, Oskar Merikannon ja Erkki Melartinin laulumusiikkia. Melartinin Koivuaaria Aino-oopperasta on soinut Yleisradion ohjelmissa lähes puolivuosisadan.

Vuonna 1983 Eerolalla oli Lontoossa Purcell Roomissa konsertti. The Times -lehti kiitti laulajattaren Sibelius- ja Fauré-osastoja. Ranskalaisen laulumusiikin tulkitsijana Eerola onkin ollut edelläkävijä Suomessa. Ohjelmistoon ovat kuuluneet Debussyn, Faurén ja Poulencin lauluja. Harvinaisempaa Georges Auricin, Ernest Chaussonin ja Henri Duparcin tuotantoa on hän myös laulanut. 

Eerolaa konserteissa ovat johtaneet mm. kapellimestarit Paavo Berglund,  Charles Farncombe, Pertti Eerola, Jussi Jalas, Okko Kamu, Jorma Panula, Paavo Rautio, Ulf Söderblom, Osmo Vänskä ja Leif Segerstam. Lied-pianistina ovat toimineet Pertti Eerola, Irwin Gage, Ralf Gothóni, Pentti Koskimies ja Erik Werba.

 Tallenteilla, radioaalloilla, palkittuna 
Eerola on levyttänyt oratorioita, messuja sekä lied-ohjelmistoa sekä kantaesittänyt suomalaissäveltäjien teoksia. Diskografia sisältää kolmisenkymmentä äänitettä. Radionauhoituksia ja -konsertteja Eerola on tehnyt 1972 alkaen Yleisradion ohella myös BBC:lle sekä mm. Itävallan, Ranskan, Saksan, Tanskan, Puolan ja Ruotsin radioihin.

Eerola voitti Lappeenrannan laulukilpailuissa II palkinnon vuosina 1972 ja 1975. Zwickaussa 1974 pidetyssä Robert Schumann -kilpailussa hänet palkittiin niin ikään, kuten myös Hugo Wolf -kilpailussa Salzburgissa 1976. Kilpailuissa pianistina oli Pertti Eerola. Vuonna 1977 hän oli laulukilpailun finaalissa 's-Hertogenboschissa Hollannissa
 Huomioita 
Kolmella taiteilijalla on ollut vahva vaikutus Eerolan toiminnalle. Martti Talvela kutsui hänet Savonlinnan Oopperajuhlien esiintyjäksi. Laulutekniikan opetusta hän on koko uransa ajan saanut wieniläiseltä Hilde Zadekilta. Professori Matti Lehtisen innostamana Eerola haki Sibelius-Akatemiaan laulutaiteen lehtorin virkaan. Aulikki Eerola on kouluttanut laulajia oopperatähdistä Paula Vesalaan. Kulttuuri.

Eerolalle myönnettiin Suomen Valkoisen Ruusun Ritarimerkki 2013.

Eerola on ollut L. Onervan Seura ry:n hallituksen jäsen vuodesta 2018.Aulikki Eerola, Väitöskirja.  Soiva L. Onerva - Taju - Taideyliopisto

Laulajatohtori Eerolalle sopivat tutkimuskohteensa L. Onervan runon sanat ”Tahdon loistaa, tahdon laulaa / kiitoslaulun elämälle.”L. Onerva: Ihminen

 Kantaesitykset 
Aulikki Eerola on tilannut (valinnut runot) ja  kantaesittänyt seuraavat L. Onervan runoihin sävelletyt teokset: Kaj-Erik Gustafssonin laulusarjat ”Yksin” ja ”Böner”; Pertti Eerolan laulusarjat ”Sydänkannel” ja ”Iltatähti”; Ilkka Kuusiston laulusarjan Seitsemän laulua L. Onervan runoihin; Jaakko Kuusiston orkesterilaulut ”Toivomus” ja ”Yölintu”; Jorma Panulan laulusarjan; Uljas Pulkkiksen Neljä laulua L. Onervan runoihin; Harri Ahmaksen ”Kumartakaa valkeaa” - Messu sopraanolle ja baritonille, kuorolle ja orkesterille.

Eerola on kantaesittänyt seuraavat teokset: Jouko Heikkilän laulusarjan Katri Valan ja Einari Vuorelan runoihin; Jouko Heikkilän Hannan laulun Aleksis Kiven runoon; Ilkka Kuusiston laulusarjan ”Äiti ja lapsi” Aleksis Kiven runoihin ja Olli Kortekankaan Messun sopraanolle Raamatun teksteihin;  Mikko Heiniön Landet, som icke är Edith Södergranin runoon; Kaija Saariahon Kolme preludia Raamatun teksteihin sopraanolle ja uruille.

 Julkaisuja 
 Aulikki Eerola, Tell the story. Haastateltavana laulutaiteen professori Harry van der Kamp. Sibis: Sibelius-Akatemian lehti 1998: 2, s. 28-29.
 Aulikki Eerola, Runoilija L. Onervan syntymästä 125 vuotta. Finaali : Sibelius-Akatemian jatko-opiskelijoiden lehti 2007: 1, s. 22-33.
 Aulikki Eerola, Soiva L. Onerva. Tohtorintutkinnon kirjallinen työ (240 sivua). Sibelius-Akatemia 2008. . Kirjan verkkoversio.
 Aulikki Eerola: Soiva L. Onerva sivut 150-157. Kotiseutumme Eurajoki XXVIII. ISSN 0786-6089.
 Retoriikka ja poetiikka ranskalaisessa laulumusiikissa, Aulikki Eerolan artikkeli julkaisussa Laulupedagogi 1998-1999, sivut 31-38. ISSN 0784-5936.
 Se on laulun tenhoisa taika, Aulikki Eerolan artikkeli teoksessa Antolan sisarukset, Saimme Lahjan, sivut 59 – 77, Väyläkirjat 2021. 

 Diskografia 
 Joulun virsi.  Aulikki Eerola (sopraano), Pertti Eerola (urut), Martti Korpela (basso), Eero Hartikainen (urut). C-äänikasetti. Sana ja sävel, 1976.
Uudet taivaat ja uusi maa. Antolan Perhekuoro, johtajana Aulikki Eerola, Pertti Eerola (urut). Äänilevy. Karas-Sana, 1977. 
Taneli Kuusisto, Kuinka ihanat ovat sinun asuinsijasi. Sulo Saarits (baritoni ), Matti Pelo, Aulikki Eerola (sopraano), Pertti Eerola (urut), Johanneksen kirkon kuoro johtajana Rauno Myllylä. Äänilevy. Johanneksen kirkon kuoro, 1981.
Oskar Merikanto, Song album. Aulikki Eerola (sopraano), Eeva-Liisa Saarinen (mezzosopraano), Sauli Tiilikainen (baritoni), Jaakko Ryhänen (basso), Pertti Eerola (piano), Pentti Kotiranta (piano). 2 äänilevyä. Musiikki Fazer, 1984.
Kunnia korkeudessa: famous sacred music and Christmas carols. Finnairin Laulajat (kuoro), Rauno Myllylä (kuoronjohtaja). Aulikki Eerola (sopraano), Sauli Tiilikainen (baritoni), Tapio Tiitu (urut), Tuula Korhonen (huilu). CD-äänilevy + tekstiliite. Finnairin Laulajat ℗ 1992.
Oskar Merikannon kauneimmat. Jorma Hynninen (baritoni), Sauli Tiilikainen (baritoni), Eeva-Liisa Saarinen (mezzosopraano), Jaakko Ryhänen (basso), Aulikki Eerola (sopraano), Izumi Tateno (piano), Kaija Saarikettu (viulu), Raija Kerppo (piano), Erkki Rautio (sello), Ralf Gothoni (piano), Pertti Eerola (piano), Pentti Kotiranta (piano) ja Candomino-kuoro, johtajana Tauno Satomaa. CD-äänilevy. Fazer Music, 1993.
Oskar Merikanto, säveltäjä ja pianisti, Wagner, Brahms. Oskar Merikanto , Niccolò Paganini. Irma Tervani (mezzosopraano), Jorma Hynninen (baritoni), Ralf Gothoni (piano), Aulikki Eerola (sopraano),  Sauli Tiilikainen (baritoni), Pentti Kotiranta (piano), Matti Raekallio (piano), Jaakko Ryhänen (basso), Erkki Rautio (piano), Izumi Tateno (piano), Pertti Eerola (piano), Kaija Saarikettu (viulu) ja Raija Kerppo (piano). Suomen Kuvalehti Classica, 1995. 
Erkki Melartin, Aino, op50. Tuli kevät, tuli toivo (Aino). Aulikki Eerola, sopraano, Kari Tikka, johtaja, Radion sinfoniaorkesteri. CD-äänilevy. Yleisradio, 1998.
Lux aeternaFuga Musiikki, Aulikki Eerola. Armas Maasalo , Jouko Heikkilä, Taneli Kuusisto , César Franck, Maria Theresia von Paradis, Henri Rabaud, Gabriel Fauré. Jouko Heikkilä. Aulikki Eerola (sopraano), Jouko Heikkilä (viulu), Pertti Eerola (urut, johtaja), Johanneksen Kamariorkesteri (orkesteri), Johanneksen Kamarikuoro, Katrin Meriloo (urut), Erkki Palola (viulu), Reija Bister (harppu). CD-äänilevy. APJH001, jakelija Fuga, 2000.
Vanhan virsikirjan virsiä 1701-2001. Aulikki Eerola (sopraano), Sauli Tiilikainen (baritoni), Kamarikuoro Kampin Laulu (sekakuoro). CD-äänilevy. Tuomo Simojoki, 2000. 
Te Deum. Live. Jukka Linkola , Franz Liszt, Kaj-Erik Gustafsson, Anton Bruckner ja Ludwig van Beethoven. Johanneksen Kamariorkesteri, Johanneksen Kamarikuoro, Pertti Eerola (johtaja, urut). Jenő Jandó (piano), Jukka Linkola (johtaja), Satu Savioja (viulu), Aulikki Eerola (sopraano), Eeva-Liisa Saarinen (mezzosopraano), Peter Lindroos (tenori), Esa Ruuttunen (baritoni), Martti Wallén (basso), Kaj-Erik Gustafsson (urut), Juhani Lagerspetz (piano), Katrin Meriloo (urut), Tuomas Rousi, (viulu). 2 CD-äänilevyä. Production Aulikki ja Pertti Eerola. APJH 002, jakelija Fuga, 2002. 
W. A. Mozart. Requiem. Live. Pertti Eerola, (johtaja), Aulikki Eerola , (sopraano), Eeva-Liisa Saarinen (altto), Ari Grönthal, (tenori), Jaakko Ryhänen (basso), Johanneksen Kamarikuoro. Johanneksen Kamariorkesteri, Markku Mäkinen (urut). CD-äänilevy. Production Aulikki ja Pertti Eerola. APJH 003, jakelija Fuga 2004. 
Pyhä yö. Pertti Eerola (johtaja), Jorma Hynninen (baritoni), Aulikki Eerola (sopraano), Mia Heikkinen (sopraano), Tuomas Katajala (tenori), Johanneksen Kamarikuoro, Johanneksen Kamariorkesteri, Markku Mäkinen (urut), Anna Oramo (cembalo). CD-äänilevy. Production Aulikki and Pertti Eerola. APJH 005, jakelija Fuga 2006.
Felix Mendelssohn-Bartholdy. Paulus, oratorio op. 36 Raamatun tekstiin, Live. Aulikki Eerola (sopraano), Melis Jaatinen (altto), Tuomas Katajala (tenori), Erkki Rajamäki (basso), Johanneksen kamarikuoro, Kampin laulu (kamarikuoro), Johanneksen kamariorkesteri, Santeri Siimes (urut),Pertti Eerola (johtaja). 2 CD-äänilevyä. Production Aulikki ja Pertti Eerola. APJH 008, jakelija Fuga 2009.
Soiva L. Onerva: Ruhtinas unelmain mailla. Aulikki Eerola (sopraano), Johanneksen Kamariorkesteri, Johanneksen Kamarikuoro, Pertti Eerola (johtaja, piano). CD-äänilevy. Production Aulikki ja Pertti Eerola. APJH 006, jakelija Fuga, 2009.
Runoilijarakkautta: lauluja L. Onervan ja Eino Leinon runoihin. Live. Soiva L. Onerva. II. Aulikki Eerola (sopraano), Pertti Eerola (piano), Erkki Palola (viulu), Johanneksen kamarikuoro, Pertti Eerola (johtaja). CD-äänilevy. Production Aulikki ja Pertti Eerola. APJH 007, jakelija Fuga, 2009.
Harri Ahmas: Messu Kumartakaa valkeaa, sopraanolle, baritonille, kuorolle ja orkesterille L. Onervan runoihin ja latinankieliseen messutekstiin. Kantaesitys, Live. Aulikki Eerola (sopraano), Jorma Hynninen (baritoni), Johanneksen kamariorkesteri, Johanneksen kamarikuoro, Pertti Eerola (johtaja). CD-äänilevy. Production Aulikki ja Pertti Eerola. APJH 012, jakelija Fuga, 2019.
Soiva L. Onerva III. Live-konserttitaltiointi. Aulikki Eerola (sopraano), Pertti Eerola (piano). Suomalaisia kantaesityksiä L. Onervan runoihin. Pertti Eerola, Kaj-Erik Gustafsson, Juhani Haapasalo, L. Onerva, Leevi Madetoja, Ilkka Kuusisto, Uljas Pulkkis. CD-äänilevy. Production Aulikki ja Pertti Eerola. APJH 013, jakelija Fuga, 2024.
Charles Gounod: Pyhän Cecilian Messu. Konserttiäänitys Helsingin Johanneksenkirkossa 16.4.2000. Johanneksen Kamariorkesteri ja Kamarikuoro, johtaa Pertti Eerola. Solisteina Aulikki Eerola, sopraano, Peter Lindroos, tenori, Jaakko Kortekangas, basso, Production Aulikki ja Pertti Eerola, 2024. APJH014. Jakelija Fuga 9468.
Alexandre Guilmant: I Stabat Mater, Camille Saint-Saëns: II Pianokonsertto, Camille Saint-Saëns: III Sinfonia, ”Urkusinfonia”. Konserttiäänitys Helsingin Johanneksenkirkossa 10.4.2011. Johanneksen Kamariorkesteri johtaa Pertti Eerola. Juhani Lagerspetz, piano. Markku Mäkinen, urut. Production Aulikki ja Pertti Eerola, 2024. APJH015. Jakelija Fuga 9466.

 Lähteet 
 Otavan Musiikkitieto. Keijo Virtamo, s. 103, Otava 1987. 
 Kuka kukin on. Risto Rantala, s. 108, Otava 2005. 
 Vem och vad 2010: biografisk handbok. Johan Lindberg, redaktör. Schildts 2010. 
 Soiva L. Onerva. Aulikki Eerola,  Väitöskirja. Taideyliopiston Sibelius-Akatemia, DocMus-tohtorikoulu, 2011. 
 Kuka kukin on: henkilötietoja nykypolven suomalaisista 2015, Ulla Paavilainen. Otava 2014. 

Viitteet

Aiheesta muualla
 Aulikki Eerolan laulutuotanto Fenno-levytietokannassa
 Grosses Sängerlexikon, (Aarden–Castles; Castori–Frampoli; Franc–Kaidanoff; Kainz–Menkes; Menni–Rappold; Rasa–Sutton; Suvanny–Zysset). Saur, München 2003,  Aulikki Eerola niteessä 4, niteitä 7 

Luokka:Suomalaiset sopraanot
Luokka:Vuonna 1948 syntyneet
Luokka:Elävät henkilöt